CELEX: 32013R0885
Language: et
Date: 2013-05-15 00:00:00
Title: Komisjoni delegeeritud määrus (EL) nr 885/2013, 15. mai 2013 , millega täiendatakse intelligentseid transpordisüsteeme käsitlevat Euroopa Parlamendi ja nõukogu direktiivi 2010/40/EL seoses veoautodele ja tarbesõidukitele ettenähtud turvalisi parkimiskohti käsitleva teabeteenuse osutamisega  EMPs kohaldatav tekst

Tähtis õiguslik teade

|

Komisjoni delegeeritud määrus (EL) nr 885/2013, 15. mai 2013 , millega täiendatakse intelligentseid transpordisüsteeme käsitlevat Euroopa Parlamendi ja nõukogu direktiivi 2010/40/EL seoses veoautodele ja tarbesõidukitele ettenähtud turvalisi parkimiskohti käsitleva teabeteenuse osutamisega  EMPs kohaldatav tekst  

Euroopa Liidu Teataja L 247 , 18/09/2013 Lk 0001 - 0005

		Komisjoni delegeeritud määrus (EL) nr 885/2013,15. mai 2013,millega täiendatakse intelligentseid transpordisüsteeme käsitlevat Euroopa Parlamendi ja nõukogu direktiivi 2010/40/EL seoses veoautodele ja tarbesõidukitele ettenähtud turvalisi parkimiskohti käsitleva teabeteenuse osutamisega(EMPs kohaldatav tekst)EUROOPA KOMISJON,võttes arvesse Euroopa Liidu toimimise lepingut,võttes arvesse Euroopa Parlamendi ja nõukogu 7. juuli 2010. aasta direktiivi 2010/40/EL, mis käsitleb raamistikku intelligentsete transpordisüsteemide kasutuselevõtmiseks maanteetranspordis ja liideste jaoks teiste transpordiliikidega, [1] eriti selle artikli 3 punkti e ja artikli 6 lõiget 1,olles konsulteerinud Euroopa andmekaitseinspektoriganing arvestades järgmist:(1) Direktiivi 2010/40/EL artikli 3 punktiga e nähakse prioriteetse meetmena ette veoautodele ja tarbesõidukitele ettenähtud turvalisi parkimiskohti käsitleva teabeteenuse osutamine.(2) Direktiivi 2010/40/EL artikli 6 lõike 1 kohaselt peab komisjon võtma vastu spetsifikatsioonid, mis on vajalikud, et tagada ühilduvus, koostalitlusvõime ja pidevus intelligentsete transpordisüsteemide kasutuselevõtmiseks ja tööks kasutamiseks seoses turvalisi parkimiskohti käsitleva teabeteenusega. Käesoleva määruse eesmärk on teabeteenuse kasutuselevõtmise kaudu optimeerida parkimiskohtade kasutamist ning lihtsustada sõidukijuhtide või veoettevõtjate jaoks otsustamist, millal ja kus parkida.(3) Nõukogu resolutsioonis maantee-kaubaveoga seotud kuritegevuse tõkestamise ja ennetamise ning turvaliste veoautoparklate tagamise kohta [2] rõhutatakse vajadust suurendada veoautojuhtide ja parkimisvõimaluste turvalisust.(4) Kohustuslikud puhkeperioodid ja tööpausid võivad mõjutada sõidukijuhtide käitumist parkimiskoha valimisel. Käesoleva määruse eesmärk on teabeteenuse kasutuselevõtmise kaudu optimeerida parkimiskohtade kasutamist ning lihtsustada sõidukijuhtide või veoettevõtjate jaoks otsustamist, millal ja kus parkida.(5) Selleks et tagada teenuse koostalitlusvõime ja järjepidevus kogu liidus ning võtta täielikult arvesse andmekaitsenõudeid, peavad kõik liikmesriigid välja töötama ühtse ja sidusa lähenemisviisi veoautodele ja tarbesõidukitele ettenähtud turvalisi parkimiskohti käsitleva teabeteenuse osutamisele liidus. Liikmesriigid saavad seejuures tugineda tehnilistele lahendustele ja standarditele, mis tehakse kättesaadavaks peamiselt Euroopa ja/või rahvusvaheliste standardiorganisatsioonide ja/või -ühenduste kaudu, et tagada teenuse koostalitlusvõime ja järjepidevus kogu ELis ning andmekaitsenõuete täielik arvessevõtmine.(6) Teave turvalisuse ja mugavuse kohta mõjutab sõidukijuhtide otsust parkla valimisel. Juhiste andmiseks võib edastada teavet parklas pakutava turvalisuse ja teenuste kohta.(7) Kui mõnes piirkonnas on pidevalt suur nõudlus turvaliste parkimiskohtade järele, tuleks veoautojuhid sobimatusse kohta parkimise vältimiseks suunata vabade kohtadeta parklast prioriteetse piirkonna teise ossa, kus leidub vabu turvalisi parkimiskohti; seega peaksid liikmesriigid need prioriteetsed piirkonnad kindlaks määrama.(8) Kui turvaliste parklate tähistamiseks kasutatakse püsiteabega märke, peavad need vastama 8. novembri 1968. aasta Viini konventsioonile, kui liikmesriik on sellega ühinenud.(9) Euroopa Parlamendi ja nõukogu 17. novembri 2003. aasta direktiivis 2003/98/EÜ avaliku sektori valduses oleva teabe taaskasutamise kohta [3] on sätestatud miinimumreeglid avaliku sektori asutuste valduses oleva teabe taaskasutamiseks kõikjal Euroopa Liidus. See tugineb siseturu kahele peamisele sambale, nimelt läbipaistvusele ja ausale konkurentsile, ning liikmesriike julgustatakse neid avaliku sektori teabe taaskasutamise miinimumreegleid ületama ja võtma vastu poliitilise strateegia, mis võimaldab avaliku sektori asutuste valduses olevaid dokumente (käesoleva määruse puhul andmeid) laialdaselt kasutada. Mõnikord toimub andmete taaskasutamine litsentsi välja andmata. Muudel juhtudel antakse välja litsents, millega kehtestatakse litsentsisaajapoolse taaskasutamise tingimused ning reguleeritakse näiteks selliseid küsimusi nagu vastutus, andmete nõuetekohane kasutamine, andmekaitsenõuetele vastavuse tagamine, andmete muutmise keeld ja allikale viitamine. Kolmandate isikute intellektuaalomandiõigusi ei tohi riivata.(10) Kasutajate tagasiside on teave, mida parkla kasutajad annavad selleks, et isiklikult ja anonüümselt anda nõu teistele tulevastele kasutajatele ja veoautoparklate haldajatele. Seda teavet võib kasutada teabeteenuse kvaliteedijuhtimise eesmärgil ja hindamiseks. Tagada tuleks tagasiside anonüümsus.(11) Intelligentsete transpordisüsteemide rakenduste ja teenuste kasutuselevõtmise ja kasutamisega võib kaasneda isikuandmete töötlemine, mis peaks toimuma kooskõlas liidu õigusega, nagu on sätestatud eelkõige Euroopa Parlamendi ja nõukogu 24. oktoobri 1995. aasta direktiivis 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta [4] ning Euroopa Parlamendi ja nõukogu 12. juuli 2002. aasta direktiivis 2002/58/EÜ, milles käsitletakse isikuandmete töötlemist ja eraelu puutumatuse kaitset elektroonilise side sektoris (eraelu puutumatust ja elektroonilist sidet käsitlev direktiiv) [5]. Seepärast tuleks intelligentsete transpordisüsteemide rakenduste suhtes kohaldada otstarbe piiramise ja võimalikult väheste andmete kogumise põhimõtteid.(12) Intelligentsete transpordisüsteemide rakenduste ja teenuste kasutuselevõtmist ja kasutamist vastavalt spetsifikatsioonidele, mis on vastu võetud direktiivi 2010/40/EL artikli 6 kohaselt, käsitletakse kooskõlas liidu õigusega, sealhulgas eelkõige nõukogu 25. juuli 1985. aasta direktiiviga 85/374/EMÜ liikmesriikide tootevastutust käsitlevate õigus- ja haldusnormide ühtlustamise kohta [6] ning asjakohaste riiklike õigusaktidega.(13) Euroopa Liidu lepingu artiklis 5 sätestatud proportsionaalsuse põhimõtte kohaselt ei lähe käesolev määrus nimetatud eesmärgi saavutamiseks vajalikust kaugemale,ON VASTU VÕTNUD KÄESOLEVA MÄÄRUSE:Artikkel 1Reguleerimisese ja -alaKäesoleva määrusega kehtestatakse spetsifikatsioonid, mis on vajalikud, et tagada ühilduvus, koostalitlusvõime ja järjepidevus veoautodele ja tarbesõidukitele ettenähtud turvalisi parkimiskohti käsitleva teabeteenuste kasutuselevõtmiseks ja tööks kasutamiseks liidu tasandil kooskõlas direktiiviga 2010/40/EL.Määrust kohaldatakse üleeuroopalises teedevõrgus teabeteenuse osutamise suhtes.Artikkel 2MõistedKäesolevas määruses kasutatakse järgmisi mõisteid:1) "turvaline parkimiskoht" – kaubanduslikele kasutajatele ettenähtud parkimiskoht, mis võimaldab neil vältida parkimist sobimatusse kohta ning suurendab sõidukijuhtide ja veoste turvalisust;2) "kasutaja" – veoauto- või tarbesõidukijuht, ekspediitor, vedaja, liikluskorraldaja või muu isik, näiteks veoseomanik, kindlustusselts, maanteeamet ja politsei. Nemad peaksid saama teenuse osutajatelt teavet;3) "teenuse osutaja" – era- või avalik-õiguslik asutus, mis osutab kasutajatele teabeteenust;4) "andmed" – veoautoparkla haldaja antav teave, mis kirjeldab veoautoparklat;5) "teave" – koondatud, töödeldud ja/või väljavõetud andmed, mida teenuse osutaja pakub kasutajatele eri kanalite kaudu;6) "teabeteenus" – teenus, millega teenuse kasutajatele antakse juhiseid, mis võimaldavad neil järgida kohustuslikke puhkeperioode ja tööpause, vähendada parkimist sobimatusse kohta ning optimeerida parkimiskohtade kasutamist;7) "kasutajate tagasiside" – teave, mida parkimiskohtade kasutajad annavad selleks, et isiklikult ja anonüümselt anda nõu teistele tulevastele kasutajatele ja veoautoparklate haldajatele;8) "muutuvteave" – teave, mis näitab vabade parkimiskohtade arvu parklas või parkla olekut (vaba/täis/suletud) konkreetsel hetkel;9) "püsiteave" – parkla haldaja antav teave, mis kirjeldab parklat;10) "teabe usaldusväärsus" – teabeteenuse õigsus võrreldes tegeliku olukorraga;11) "sobimatusse kohta parkimine" – raskete kaubaveokite peatamine või parkimine väljaspool turvalisi parkimiskohti kiirteel või transpordikoridoris, teepeenral või täispargitud parkimiskohas;12) "juurdepääsupunkt" – digitaalne juurdepääsupunkt, kus kogutakse ja töödeldakse teavet parkimiskohtade kohta ning tehakse see levitamiseks kättesaadavaks. Juurdepääsupunkt võimaldab teabeteenust piiriüleselt levitada;13) "prioriteetne piirkond" – riiklike ametiasutuste kindlaksmääratud piirkond, kus ühes või mitmes turvalises parkimiskohas valitseb kohtade nappus, mida saab leevendada, andes teavet teiste samas piirkonnas asuvate kasutamata parkimisvõimaluste kohta.Artikkel 3Teabeteenuse osutamisele esitatavad nõuded1. Liikmesriigid määravad kindlaks piirkonnad, kus liiklus- ja turvatingimuste tõttu tuleb kasutusele võtta turvaliste parkimiskohtade teabeteenus.Samuti määravad nad kindlaks prioriteetsed piirkonnad, kus edastatakse muutuvteavet.2. Teabeteenuse osutamine peab vastama artiklites 4–7 sätestatud nõuetele.Artikkel 4Andmete kogumineKasutajatele edastatavaid, turvalisi avalikke ja eraparklaid käsitlevaid andmeid, millega kirjeldatakse parkimisrajatist, koguvad ja esitavad era- või avalik-õiguslikud parklate haldajad ja teenuse osutajad. Kogutavaid andmeid peab olema lihtne esitada asjakohaste vahendite, sealhulgas kaugteenuse abil, et lihtsustada kõigi parklate haldajate jaoks andmete kaugkogumist. Teabeteenuse koostalitlusvõime tagamiseks kogu liidus kasutavad era- ja avalik-õiguslikud parklate haldajad ja teenuse osutajad DATEX II [7] vormingut või muud rahvusvaheliselt ühilduvat vormingut.Andmeid kogutakse järgmise kohta:1) parklate püsiandmed, sealhulgas (vajaduse korral):- parkla kindlakstegemist võimaldav teave (veoautoparkla nimi ja aadress (kuni 200 tähemärki));- parkla sissepääsu asukoha teave (laiuskraad/pikkuskraad) (20 + 20 tähemärki);- 1. peatee nimi/suund (20 tähemärki/20 tähemärki), 2. peatee nimi/suund (20 tähemärki/20 tähemärki), kui samasse parklasse pääseb kahelt eri teelt;- vajaduse korral peateelt mahasõidu teave (kuni 100 tähemärki)/kaugus peateest (kolmekohaline täisarv) kilomeetrites või miilides;- veoautode vabade parkimiskohtade koguarv (kolmekohaline täisarv);- parkimiskoha hind ja vääring (300 tähemärki);2) teave parkla ohutuse ja seadmete kohta:- parkla turvalisuse ja teenuse osutamise vahendite kirjeldus, sealhulgas riiklik klassifikatsioon, kui seda kasutatakse (500 tähemärki);- külmutatud kaupa vedavate sõidukite parkimiskohtade arv (neljakohaline täisarv);- teave erikaupa vedavatele sõidukitele ja muudele sõidukitele ettenähtud eriseadmete või -teenuste kohta (300 tähemärki);parkla haldaja kontaktandmed:- ees- ja perekonnanimi (kuni 100 tähemärki);- telefoninumber (kuni 20 tähemärki);- e-posti aadress (kuni 50 tähemärki);- parkla haldaja nõusolek tema kontaktandmete avalikustamiseks (jah/ei);3) muutuvteave vabade parkimiskohtade olemasolu kohta, sealhulgas selle kohta, kas parkla on täis või suletud, või vabade kohtade arv.Artikkel 5Andmete jagamine ja vahetamine1. Era- ja avalik-õiguslikud parklate haldajad ja teenuse osutajad jagavad ja vahetavad artikli 4 lõikes 1 osutatud andmeid. Selleks kasutavad nad DATEX II (CEN/TS 16157) vormingut või muud DATEX II vorminguga ühilduvat rahvusvahelist masinloetavat vormingut. Et kõik era- ja avalik-õiguslikud teabeteenuse osutajad ja/või parklate haldajad saaksid andmeid vahetada ja taaskasutada, peavad need olema kättesaadavad mittediskrimineerival viisil ja kooskõlas direktiivis 2003/98/EÜ sätestatud juurdepääsuõiguste ja -korraga.2. Püsiteave peab olema kättesaadav riikliku või rahvusvahelise juurdepääsupunkti kaudu.3. Liikmesriigid (või riiklikud ametiasutused) loovad muutuvteabe edastamiseks kasutajate huvides keskse riikliku või rahvusvahelise juurdepääsupunkti ja haldavad seda; selles juurdepääsupunktis viidatakse kõigi nende territooriumil tegutsevate veoautoparklate haldajate ja/või teenuse osutajate juurdepääsupunktidele.4. Liikmesriigid võivad toetada rahvusvahelise juurdepääsupunkti toimimist, esitades andmeid ja tagades, et andmete kvaliteet vastab artikli 7 nõuetele.5. Avaliku või erasektori muutuvandmetele juurdepääsu ning nende andmete vahetamise ja taaskasutamise tasud peavad olema mõistlikud, nagu on osutatud avaliku sektori teabe direktiivis.6. Era- ja avalik-õiguslikud parklate haldajad ja/või teenuse osutajad edastavad artikli 4 lõikes 1 osutatud püsiandmed, mille nad on kogunud, vähemalt kord aastas asjakohaseid elektroonilisi vahendeid kasutades riiklikule või rahvusvahelisele juurdepääsupunktile.Era- ja avalik-õiguslikud parklate haldajad ja/või teenuse osutajad ajakohastavad artikli 4 lõikes 3 osutatud muutuvandmeid vähemalt iga 15 minuti järel.Artikkel 6Teabe levitamineKonkreetses asukohas teavet koguvad teenuse osutajad esitavad teabe:- vähemalt kahe lähima turvalise parkimiskoha kohta, mis asuvad transpordikoridori ääres kuni ligikaudu 100 kilomeetri kaugusel;- vabade parkimiskohtade kohta vähemalt kahes lähimas parklas, mis asuvad prioriteetses piirkonnas kuni ligikaudu 100 kilomeetri kaugusel.Teabe levitamine peab olema kooskõlas Viini konventsiooniga, kui liikmesriik on sellega ühinenud. Sõidukisisesel rakendusel peaks olema lihtne kasutajaliides, et vältida sõidukijuhi tähelepanu kõrvalejuhtimist ja väsimust.Parklate haldajad ja/või teenuse osutajad peavad kasutajaid teavitama asjakohaste sidevahendite kaudu iga uue turvalist parkimist käsitleva teabeteenuse kasutuselevõtmisest.Artikkel 7KvaliteedijuhtimineEra- ja avalik-õiguslikud parklate haldajad peavad teatama parkla olukorra muutumisest, sealhulgas parkla sulgemisest, viivitamata riiklikule või rahvusvahelisele juurdepääsupunktile ja riiklikele ametiasutustele.Kõik era- ja avalik-õiguslikud parklate haldajad peavad iga uue prioriteetse piirkonna puhul tagama teabe usaldusväärsuse. Selleks kontrollivad nad perioodiliselt tuvastusseadmeid, sealhulgas mõõdavad esitatavate andmete ja tegelike vabade parkimiskohtade arvu vahet. Seda teavet tuleb hinnata vastavalt artiklile 8.Artikkel 8Nõuetele vastavuse hindamine1. Liikmesriigid määravad riikliku asutuse, kes on pädev hindama, kas teenuse osutajad, parklate haldajad ja teehaldajad täidavad artiklites 4–7 sätestatud nõudeid. See asutus peab olema erapooletu ning teenuse osutajatest, parklate haldajatest ja teehaldajatest sõltumatu.Kaks või enam liikmesriiki võivad määrata ühise piirkondliku asutuse, kes on pädev hindama nimetatud nõuetele vastavust nende liikmesriikide territooriumil.Liikmesriigid teatavad määratud asutusest komisjonile.2. Kõik teenuste osutajad esitavad määratud asutustele artiklites 4–7 sätestatud nõuetele vastavuse kinnituse.Kinnitus sisaldab järgmisi andmeid:a) vastavalt artiklile 4 kogutud andmed veoautodele ja tarbesõidukitele ettenähtud turvaliste parkimiskohtade kohta, sealhulgas teabeteenusega hõlmatud parkimiskohtade osakaal;b) kasutajatele teabeteenuse osutamise vahendid;c) turvalisi parkimiskohti hõlmavat muutuvteavet käsitleva teenuse katvus;d) edastatava teabe kvaliteet ja kättesaadavus, teabele juurdepääsu punkt ja teabe esitamise vorming.3. Määratud asutused kontrollivad pisteliselt era- ja avalik-õiguslike teenuse osutajate ja parklate haldajate kinnituste õigsust ning nõuavad artiklites 4–7 sätestatud nõuetele vastavuse tõendamist.Teenuse kvaliteeti võib hinnata ka kasutajate märkuste alusel.Määratud asutused annavad kord aastas asjakohastele riiklikele ametiasutustele aru esitatud kinnituste ja pistelise kontrolli tulemuste kohta.Artikkel 9Järelkontroll1. Liikmesriigid esitavad komisjonile hiljemalt 12 kuud pärast käesoleva määruse jõustumist järgmise teabe:a) pädevad asutused, kes on määratud hindama vastavust artiklites 4–7 sätestatud nõuetele;b) vajaduse korral riikliku juurdepääsupunkti kirjeldus.2. Hiljemalt 12 kuud pärast käesoleva määruse jõustumisest ja igal sellele järgneval kalendriaastal esitavad liikmesriigid komisjonile järgmise teabe:a) nende territooriumil olevate eri parkimis- ja parklakohtade arv;b) teabeteenusega hõlmatud parkimiskohtade osakaal;c) selliste parkimiskohtade osakaal, mille puhul edastatakse muutuvteavet vabade parklakohtade arvu kohta, ja prioriteetsed piirkonnad.Artikkel 10Jõustumine ja kohaldamineKäesolev määrus jõustub kahekümnendal päeval pärast selle avaldamist Euroopa Liidu Teatajas.Seda kohaldatakse- alates 1. oktoobrist 2015 teenuste suhtes, mis on käesoleva määruse jõustumise kuupäevaks juba kasutusele võetud,- alates 1. oktoobrist 2013 teenuste suhtes, mis võetakse kasutusele pärast käesoleva määruse jõustumise kuupäeva.Käesolev määrus on tervikuna siduv ja vahetult kohaldatav kõikides liikmesriikides.Brüssel, 15. mai 2013Komisjoni nimelpresidentJosé Manuel Barroso[1] ELT L 207, 6.8.2010, lk 1.[2] SN 27.10.2010 15504/10.[3] ELT L 345, 31.12.2003, lk 90.[4] EÜT L 281, 23.11.1995, lk 31.[5] EÜT L 201, 31.7.2002, lk 37.[6] EÜT L 210, 7.8.1985, lk 29.[7] CEN/TS 16157.--------------------------------------------------